open-index/open-wikipedia-markdown huggingface dataset:
Αμπντουλάχι Γιουσούφ Αχμέντ

Ο **Αμπντουλάχι Γιουσούφ Αχμέτ** (*Abdullahi Yusuf Ahmed*, 15 Δεκεμβρίου 1934 - 23 Μαρτίου 2012) ήταν Σομαλός πολιτικός. Υπήρξε προσωρινός πρόεδρος από το 2004 ως την παραίτησή του, στα τέλη του 2008.

## Πολιτική καριέρα
Γεννήθηκε στις 15 Δεκεμβρίου 1934 στην πόλη Wardheer, σε περιοχή της σημερινής Αιθιοπίας. Εξελέγη Προσωρινός Πρόεδρος της Σομαλίας από ειδική σύνοδο του προσωρινού Κοινοβουλίου στο Ναϊρόμπι, στις 10 Οκτωβρίου 2004 και ορκίστηκε στις 14 Οκτωβρίου της ίδιας χρονιάς.

Το 2006 και τον Ιούνιο του 2008 έγιναν δολοφονικές απόπειρες εναντίον του Προέδρου. Πέντε άνθρωποι σκοτώθηκαν και δεκάδες τραυματίστηκαν όταν παγιδευμένο με εκρηκτικά όχημα εξερράγη τη στιγμή που η αυτοκινητοπομπή του προέδρου διερχόταν κεντρικού δρόμου της Μπεϊντόα, στη Σομαλία, στις 18 Σεπτεμβρίου 2006, η οποία έχει μετατραπεί σε έδρα της προσωρινής κυβέρνησης μετά την κατάληψη του Μογκαντίσου από τους αντάρτες. Ο Πρόεδρος απομακρύνθηκε σώος και αβλαβής από την περιοχή της επίθεσης, ενώ έξι ένοπλοι φέρονται να σκοτώθηκαν κατά τη διάρκεια ανταλλαγής πυρών με τους σωματοφύλακές του. Toν Ιανουάριο του 2007 ο Αχμέντ έφτασε για πρώτη φορά στη Σομαλία από την εκλογή του, το 2004.

## Παραίτηση
Ο Γιουσούφ Αχμέτ παραιτήθηκε στις 29 Δεκεμβρίου του 2008 , κατηγορώντας τη Διεθνή Κοινότητα για αποτυχία στήριξης στη μεταβατική κυβέρνηση της χώρας του. Ανέφερε επίσης ότι ο πρόεδρος της Βουλής, Σεΐχ Άντεν Μαντόμπε, θα αναλάμβανε στη θέση του και κατευθύνθηκε στο αεροδρόμιο με άγνωστο προορισμό.

## Θάνατος
Πέθανε από προβλήματα στο ήπαρ στις 23 Μαρτίου 2012.

## Παραπομπές


Αχμετ
Πάρσοι

Οι **Πάρσοι**, ή **Παρσοί** ή **Παρσήδες** ή **Γουέβροι** ονομάζονται Πέρσες κυρίως πυρολάτρες που πρεσβεύουν τη θρησκεία  του Ζωροάστρη καλούμενη και Παρσισμός. Αποτελούν κλειστές θρηκευτικές κοινότητες που βρίσκονται σε μεγαλύτερο ποσοστό εγκατεστημένες στην Ινδία, Ιράν, ανατολικό Ιράκ και λιγότερο σε άλλες χώρες της Νότιας Ασίας και Άπω Ανατολής όπως και στην Ιαπωνία. Οι Παρσί κατάγονται από τους αρχαίους Πέρσες Ζωροάστρες οι οποίοι μετανάστευσαν κυρίως προς την Ινδική χερσόνησο κατά την Αραβική εισβολή του 636-651 μ.Χ. για να βρουν καταφύγιο από την καταδίωξη των Μουσουλμάνων.

Κατηγορία:Ιρανοί
Κατηγορία:Ζωροαστρισμός
Κατηγορία:Πληθυσμιακές ομάδες στην Ινδία
Κατηγορία:Θρησκευτική ταυτότητα
Ήλιος (εγκυκλοπαίδεια)

thumb|Το ''Νεώτερον Εγκυκλοπαιδικόν Λεξικόν Ήλιος''
Με το γενικό όνομα **Ήλιος** ονομάζεται ελληνική εγκυκλοπαίδεια της οποίας ο πλήρης τίτλος είναι *Νεώτερον εγκυκλοπαιδικόν λεξικόν «Ηλίου»* σε αντιδιαστολή με το παλαιότερο εβδομαδιαίο περιοδικό *Εβδομαδιαία εγκυκλοπαιδική επιθεώρηση - Ο Ήλιος*, που ήταν και ο ομώνυμος εκδοτικός οίκος της εγκυκλοπαίδειας. Άρχισε να εκδίδεται στην Αθήνα το 1945 και η δεύτερη έκδοσή του ολοκληρώθηκε το 1960. 
Είναι γραμμένη στην απλή καθαρεύουσα με πολλές όμως αρχαΐζουσες λέξεις.

Αποτελείται από 18 τόμους με τον τελευταίο να αποτελεί και συμπλήρωμα (μέχρι 1960). Κυκλοφόρησε σε τεύχη που εκδίδονταν κάθε εβδομάδα και τα οποία βιβλιοδετούνταν με την ολοκλήρωση κάθε τόμου. Ένας τόμος είναι αφιερωμένος στην γεωγραφία και ιστορία της Ελλάδας.

Κατηγορία:Ελληνικές εγκυκλοπαίδειες
Ταινία τρόμου

Οι **ταινίες τρόμου** είναι είδος ταινιών, που δημιουργούνται με σκοπό να προκαλέσουν στο θεατή φόβο, αποστροφή ή τρόμο του αγνώστου. Στα πρώτα χρόνια του κινηματογράφου, τα σενάρια των ταινιών τρόμου εμπνέονταν από χαρακτήρες βασισμένους σε ιστορίες της κλασσικής λογοτεχνίας του Έντγκαρ Άλλαν Πόε, του Μπραμ Στόκερ, και της Μαίρη Σέλλεϋ. Το είδος αυτό έχει αντέξει στο χρόνο εδώ και πάνω από έναν αιώνα. Το μακάβριο και το υπερφυσικό είναι συχνά θέματα. Το είδος αυτό μοιράζεται κοινά στοιχεία με τα είδη της φαντασίας, του υπερφυσικού και του θρίλερ.

Οι ταινίες τρόμου στοχεύουν συχνά στην ενεργοποίηση των εφιαλτών, των φόβων, των μεταστροφών και του τρόμου των θεατών. Η πλοκή αυτών των ταινιών συνήθως αφορά σε και εμπεριέχει στοιχεία από εξωγήινους, βαμπίρ, αίμα, βασανιστήρια, άγρια ζώα, φυσικές καταστροφές, λυκανθρώπους, ζόμπι, μούμιες, τέρατα, κατά συρροή δολοφόνους, ψυχοπαθείς, κανίβαλους, πνεύματα, δαίμονες, σατανισμό, φαντάσματα, μάγισσες, και άλλους χαρακτήρες που μπορούν να προκαλέσουν φόβο.

Υποκατηγορίες του είδους αυτού είναι οι εξής: ταινίες τρόμου-δράσης, κωμωδίες-τρόμου, σωματικού τρόμου, καταστροφής-τρόμου, εορταστικές-τρόμου, δραματικές-τρόμου, ψυχολογικού τρόμου, επιστημονικής φαντασίας-τρόμου, σλάσερ-τρόμου, υπερφυσικές-τρόμου, γκόθικ-τρόμου, φυσικού τρόμου, ζόμπι-τρόμου, πρώτου πλάνου-τρόμου και εφηβικές-τρόμου.

## Χαρακτηριστικά παραδείγματα
Μερικές από τις πιο κλασικές ταινίες τρόμου είναι:

*''Η Λάμψη'' (1981)
**[[Η σιωπή των αμνών]]* (1991)
**[[Ψυχώ]]* (1960)
*''Το Μωρό της Ρόζμαρι'' (1968)
**[[Η Προφητεία]]* (1976)
*Νοσφεράτου, μια συμφωνία τρόμου (1922)
*''Παρασκευή και 13'' (1980)
**[[Παράξενα Παιχνίδια]]* (1997)

## Παραπομπές


## Εξωτερικοί σύνδεσμοι
* Οι καλύτερες και χειρότερες ταινίες τρόμου  στο IMDb

*
Κατηγορία:Κινηματογραφικά είδη
Ήλιος (αποσαφήνιση)

Με το όνομα **Ήλιος** αναφέρονται:

* Ήλιος, ο αστέρας του ηλιακού συστήματος
* Ήλιος (μυθολογία), θεός στην ελληνική μυθολογία
* Ήλιος (Εγκυκλοπαίδεια), ελληνική εγκυκλοπαίδεια του 20ου αιώνα (1945-1960)
* «Ήλιος» ελληνικό επιστημονικό περιοδικό 
* Ήλιος της Βεργίνας, σύμβολο που απεικονίζεται σε χρυσή λάρνακα που βρέθηκε το 1977 σε Βασιλικό τάφο που αποδίδεται στην Μακεδονική Βασιλική Δυναστεία του Φιλίππου Β' και του Μεγάλου Αλεξάνδρου και από τότε χρησιμοποιείται ως σύμβολο της Μακεδονίας.
* το φυτό ήλιος, Ηλίανθος, ποώδη φυτά των οποίων η κεφαλή ακολουθεί τον ήλιο καθ' όλη τη διάρκεια της ημέρας και στρέφεται πάλι προς την ανατολή το πρωί
* Ήλιος (εφημερίδα), ελληνική εφημερίδα του 19ου αιώνα

Κατηγορία:Αποσαφηνίσεις ονομάτων
Βαλαάμ

[thumb|180px|Ο Βαλαάμ και ο Άγγελος, πίνακας του [Γκούσταβ Γιέγκερ]]
Ο **Βαλαάμ** είναι πρόσωπο της Βίβλου. Αν και αναφέρεται ως Προφήτης των Εβραίων στη Παλαιά Διαθήκη και στην Αποκάλυψη του Ιωάννη (Κεφ.2:14) είναι εκείνος που κλήθηκε από τον Βαλάκ, τον Βασιλέα των Μωαβιτών, προκειμένου να καταραστεί τους Ισραηλίτες. Αντ΄ αυτού όμως ευλόγησε τον λαό του Κυρίου.

Ο Βαλαάμ μνημονεύεται στην Επιστολή προς την Εκκλησία της Περγάμου κατά την Αποκάλυψη.

**Αριθμοί κεφ.22:5 - 24:25*.

## Πηγές
* Π. Ν. Τρεμπέλας "Η Καινή Διαθήκη, μετά συντόμου ερμηνείας" Εκδ. ΣΩΤΗΡ - Αθήνα 1993, σελ. 980.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.649.

Κατηγορία:Πρόσωπα της Παλαιάς Διαθήκης
Βαλάκ

[thumb|200px|Ο Βαλάκ, πίνακας του [Τζέιμς Τισό]]
Ο **Βαλάκ** είναι Βιβλικό πρόσωπο που αναφέρεται στη Παλαιά Διαθήκη και στην Αποκάλυψη του Ιωάννη (Κεφ. 2:14). Το όνομά του είναι εβραϊκό και σημαίνει "*αυτός που ενεργεί λεηλασίες*". Αναφέρεται ως Βασιλιάς των Μωαβιτών, κατ΄ άλλους των Μαδιανιτών. Όταν οι Εβραίοι επανερχόμενοι από την Αίγυπτο στη Γη της Επαγγελίας άρχισαν να περιτριγυρίζουν τη χώρα που βασίλευε ο Βαλάκ, ο τελευταίος κάλεσε τον μάντη Βαλαάμ, από τη Φεθορά, περιοχή του Ευφράτη, χρηματίζοντάς τον, προκειμένου να τους καταραστεί.

Ο Βαλάκ μνημονεύεται στην Επιστολή προς την Εκκλησία της Περγάμου κατά την Αποκάλυψη.

**Αριθμοί κεφ. 22:2 - 24:25*

## Πηγές
* Π. Ν. Τρεμπέλας "Η Καινή Διαθήκη, μετά συντόμου ερμηνείας" Εκδ. ΣΩΤΗΡ - Αθήνα 1993, σελ. 980.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.649.

Κατηγορία:Πρόσωπα της Παλαιάς Διαθήκης
Κατηγορία:Μωαβίτες
Roulettes

thumb|300px|Αεροσκάφος Pilatus PC-9A των Roulettes
thumb|300px|Οι Roulettes κατά τη διάρκεια επίδειξης
thumb|300px|Οι Roulettes κατά τη διάρκεια επίδειξης

Οι **Roulettes** είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Αυστραλίας. Η ομάδα απότελεί τμήμα της Κεντρικής Σχολής Πτήσεων (*Central Flying School - CFS*), με έδρα την αεροπορική βάση East Sale στην Βικτώρια, και δίνει περίπου 150 επιδείξεις τον χρόνο, τόσο στην Αυστραλία όσο και στις γειτονικές χώρες της ευρύτερης περιοχής της Νοτιοανατολικής Ασίας. Το σμήνος χρησιμοποιεί έξι αεροσκάφη Pilatus PC-9. 

## Ιστορία
Η Κεντρική Σχολή Πτήσεων απέκτησε το πρώτο της επίσημο ακροβατικό σμήνος το 1962, τους **Red Sales**, χρησιμοποιόντας μαχητικά αεροσκάφη De Havilland Vampire. Το σμήνος όμως διαλύθηκε πολύ σύντομά και επανασυγκροτήθηκε ως **Telstars**, πρώτα το 1962 και αργότερα το 1968, χρησιμοποιόντας αεροσκάφη Macchi MB-326. 

Το 1970 δημιουργήθηκαν οι **Roulettes** για τον εορτασμό των 50 χρόνων της Αυστραλιανής Πολεμικής Αεροπορίας. Αρχικά χρησιμοποιούσαν τέσσερα αεροσκάφη Macchi MB-326, αποκτόντας ένα πέμπτο το 1974 και φτάνοντας τα επτά το 1981, πριν μειωθούν πάλι στα πέντε το 1982.

Στα τέλη της δεκαετίας του 1980 η ομάδα αναγκάστηκε να μειώσει της ώρες πτήσης της λόγω προβλήμάτων που άρχισε να εμφανίζει ο στόλος των Αυστραλιανών MB-326. Έτσι, το 1989 χρησιμοποιούσαν μόνο δύο αεροσκάφη ενώ στα τέλη του έτους άρχισαν να παραλαμβάνουν τα Pilatus PC-9, φτάνοντας στη σύνθεση που διατηρούν μέχρι σήμερα, έξι αεροσκάφη συν ένα εφεδρικό, βαμένα με άσπρο, μπλέ και έντονο κοκκινο χρώμα. 

## Ατυχήματα
Οι Roulettes είχαν τρία ατυχήματα στην ιστορία τους:

* Το 1983 δύο MB-326 συγκρούστηκαν στον αέρα κατά την διάρκεια δοκιμών κοντά στη βάση Sale σκοτώνοντας και τους δύο πιλότους.
* Το 1988 άλλα δύο MB-326 συγκρούστηκαν στον αέρα κατά την διάρκεια δοκιμών. Ο πιλότος του ενός εγκατέλειψε με άσφάλεια το αεροσκάφος του ενώ ο δεύτερος κατάφερε να το προσγειώσει χωρίς τροχούς.
* Το 2005 δύο PC-9 συγκρούστηκαν στον αέρα κατά την διάρκεια δοκιμών. Ο πιλότος του ενός εγκατέλειψε με άσφάλεια το αεροσκάφος του ενώ ο δεύτερος κατάφερε να το προσγειώσει.

## Εξωτερικοί σύνδεσμοι

* Η επίσημη ιστοσελίδα των Roulettes

Κατηγορία:Αυστραλία
Strizhi

thumb|right|300px|Αεροσκάφος MiG-29UB των Strizhi
thumb|right|300px|Οι Strizhi σε σχηματισμό με τους Russian Knights
Οι **Strizhi** (Ρώσικα:Стрижи, Αγγλικά:Swifts) είναι ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Ρωσίας. Αποτελείται από έξι μαχητικά αεροσκάφη Mikoyan MiG-29 και έχει έδρα την αεροπορική βάση Kubinka.

## Ιστορία
Η ομάδα δημιουργήθηκε επίσημα στις 6 Μαΐου 1991, δίνοντας την πρώτη της επίδειξη με την ονομασία **Strizhi**. Αποτελείται από έξι μαχητικά αεροσκάφη Mikoyan MiG-29. Τον Οκτώβριο του 1991 η ομάδα έδωσε την πρώτη της επίδειξη στο εξωτερικό, κατά τη διάρκεια μίας επίδειξης στην αεροπορική βάση της Ουψάλα στη Σουηδία. Η πρώτη επίδειξη μπροστά σε κοινό όμως ήταν στη Γαλλία τον Μάιο του 1992, όπου η αεροπορική ικανότητα του σμήνους και η ακρίβεια των ελιγμών εξέπληξε τους θεατές.

Το 1993 οι Strizhi έλαβαν μέρος στο αεροπορικό show LIMA'93 της Μαλαισίας, καθώς και σε επιδείξεις το Βέλγιο και στην Ταϊλάνδη. Μάλιστα, στο αεροπορικό show της Ταϊλάνδης οι μηχανικοί του σμήνους έκαναν ρεκόρ στην συναρμολόγηση των αεροσκαφών. Τα τέσσερα Mig-29 μεταφέρθηκαν αποσυναρμολογημένα στην Ταϊλάνδη με ένα μεταγωγικό αεροσκάφος Antonov An-124 και οι Ρώσοι μηχανικοί κατάφεραν να τα καταστήσουν επιχειρησιακά σε μόλις τρεις μέρες. Το 1995 η ομάδα επισκέφθηκε ξανά τη Σουηδία, ενώ το 1997 επισκέφθηκε τη Φινλανδία. 

Οι Strizhi δίνουν περίπου 50 επιδείξεις το χρόνο, από το 1991, και έχουν επισκεφθεί περισσότερες από 28 χώρες. Η ομάδα παραδοσιακά συμμετέχει στο αεροπορικό show του Zhukovsky και την αεροπορική παρέλαση του Tushino, ενώ έχουν δώσει πολλές επιδείξεις σε αναρίθμητες εκδηλώσεις και επετείους πόλεων, συμπεριλαμβανομένης και της επετείου για τα 850 χρόνια της Μόσχας. 

Το 1993 οι Strizhi κέρδισαν τον τίτλο του καλύτερου αεροπορικού σμήνους στον κόσμο και το 1997 ο Nikolay Dyatel κέρδισε το πρώτο βραβείο για μεμονομένη επίδειξη στο Διεθνές Αεροπορικό Show της Φινλανδίας.

## Εξωτερικοί σύνδεσμοι

* Σελίδα αφιερωμένη στους Strizhi
* Οι Strizhi στο planepictures.net

Κατηγορία:Ρωσικές Ένοπλες Δυνάμεις
Δυσθεϊσμός

Ο **δυσθεϊσμός** είναι είναι η θεολογική άποψη που αντίκειται στον ευθεϊσμό, και σύμφωνα με την οποία ο Θεός δεν είναι πανάγαθος, όπως περιγράφεται στις περισσότερες θρησκείες, αλλά έχει αρνητικά χαρακτηριστικά, και ιδιαίτερα κακία. Μία χαρακτηριστικότατη θρησκεία της οποίας η θεότητα συμφωνεί με τον δυσθεϊσμό είναι ο θειστικός σατανισμός.

## Πηγές
Αγγλική έκδοση αυτού του άρθρου

Κατηγορία:Θεολογία
Κατηγορία:Θρησκευτική διάκριση
Σημαία της Λιβερίας

[right|thumb|250px|[Αρχείο:FIAV 111111.svg|23px Λόγος σημαίας: 10:19]]
Η **[[σημαία]] της [[Λιβερία|Λιβερίας]]** έχει μεγάλη ομοιότητα με τη σημαία των ΗΠΑ, καταδεικνύοντας τις ρίζες των πρώην σκλάβων από τη Λιβερία στην Αμερική. Η λιβεριανή σημαία έχει κι αυτή κόκκινες και άσπρες λωρίδες, όπως και ένα μπλε τετράγωνο με ένα λευκό αστέρι στο κέντρο.

Οι 11 λωρίδες συμβολίζουν τους 11 υπογράψαντες της Διακήρυξης της Ανεξαρτησίας της Λιβερίας, ενώ το ερυθρό και το λευκό χρώμα αποτελούν σύμβολα του θάρρους και του εξαίρετου ήθους. Το λευκό αστέρι εκπροσωπεί την ελευθερία που δόθηκε στους άλλοτε σκλάβους, πάνω από το μπλε τετράγωνο που αναφέρεται στην αφρικανική ήπειρο.

Η σημαία χρησιμοποιείται ευρέως από πλοία σε όλο τον κόσμο ως σημαία ευκαιρίας. Σύμφωνα με εκτιμήσεις, 1.600 πλοία χρησιμοποιούν την εν λόγω σημαία ως σημαία ευκαιρίας. Οι πλοιοκτήτριες εταιρείες κάνουν αυτό για να αποφύγουν τη φορολογία και τις κυρώσεις τις οποίες επιβάλλουν οι άλλες χώρες.

## Εξωτερικοί σύνδεσμοι
* Λήμμα για τη σημαία στην εγκυκλοπαίδεια Britannica.

Κατηγορία:Εθνικά σύμβολα της Λιβερίας
Λιβερια
Russian Knights

thumb|right|300px|Οι Russian Knights
Οι **Russian Knights** (ρώσικα:Русские Витязи, Ρώσοι Ιππότες) είναι ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Ρωσίας. Αποτελείται από έξι μαχητικά αεροσκάφη Sukhoi Su-27 και έχει έδρα την αεροπορική βάση Kubinka.

## Ιστορία
Οι Russian Knights δημιουργήθηκαν στις 5 Απριλίου 1991 και έδωσαν την πρώτη τους επίδειξη στο εξωτερικό το Σεπτέμβριου του ίδιου έτους κατά τη διάρκεια περιοδείας τους στη Μεγάλη Βρετανία. Ακολούθησαν επιδείξεις στη Μαλαισία, τις ΗΠΑ, τη Γαλλία, την Ολλανδία, τη Σλοβακία, τον Καναδά, το Βέλγιο και το Λουξεμβούργο, κλέβοντας τις εντυπώσεις και κερδίζοντας τον θαυμασμότου κοινού.

Στις 12 Δεκεμβρίου 1995, επιστρέφοντας στη Ρωσία μετά την εμφάνισή τους στο αεροπορικό show της Μαλαισίας και πλησιάζοντας την αεροπορική βάση Kam Ranh στο Βιετνάμ για ανεφοδιασμό, κάτω από άσχημες καιρικές συνθήκες, τρία αεροσκάφη της ομάδας προσέκρουσαν σε ένα βουνό. Τέσσερα μέλη των Russian Knights σκοτώθηκαν και στη μνήμη τους τον Οκτώβριο του 1996 ανεγέρθηκε μνημείο στο Χωριό Nikolskoye, κοντά στην αεροπορική βάση Kubinka όπου είναι θαμένοι.

Το Σεπτέμβριο του 1996 η ομάδα άρχισε ξανά τις επιδείξεις χρησιμοποιόντας τέσσερα αεροσκάφη και παρουσιάζοντας νέο χρωματισμό. Το 2005 παρέλαβαν πέντε νέα αεροσκάφη Su-35 Super Flanker, τα οποία όμως δεν χρησιμοποιούν λόγω οικονομικών προβλημάτων.

## Πηγές


## Εξωτερικοί σύνδεσμοι

* Η επίσημη ιστοσελίδα των Russian Knights
* Σελίδα με φωτογραφίες των Russian Knights
* Οι Russian Knights στο planepictures.net

Κατηγορία:Ρωσικές Ένοπλες Δυνάμεις
Εθνόσημο της Λιβερίας

μικρογραφία|183x183px
Το **[[εθνόσημο]] της [[Λιβερία|Λιβερίας]]** αποτελείται από έναν θυρεό, στον οποίο εικονίζεται ένα πλοίο του 19ου αιώνα να φτάνει στη Λιβερία.

Το πλεούμενο αυτό συμβολίζει τα πλοία που έφεραν πίσω στη Λιβερία τους απελεύθερους σκλάβους, προερχόμενα από τις ΗΠΑ. Πάνω από το θυρεό βρίσκεται το εθνικό ρητό της Λιβερίας, σε περγαμηνή: *The love of liberty brought us here*, που σημαίνει «Η αγάπη για την ελευθερία μας έφερε στο μέρος αυτό» και κάτω από το θυρεό σε άλλη περγαμηνή περιέχεται το επίσημο όνομα του κράτους, *Republic of Liberia* (*Δημοκρατία της Λιβερίας*).

## Εξωτερικοί σύνδεσμοι
* Σημαίες του Κόσμου:Λιβερία

Λιβερια
Κατηγορία:Εθνικά σύμβολα της Λιβερίας
Σημαία της Δημοκρατίας του Κονγκό

right|thumb|188px| Λόγος σημαίας: 2:3
Η **[[σημαία]] της [[Δημοκρατία του Κονγκό|Δημοκρατίας του Κονγκό]]** καθιερώθηκε αρχικά στις 18 Αυγούστου του 1958. Η χρήση της σταμάτησε το 1970, υιοθετήθηκε όμως ξανά στις 10 Ιουνίου του 1991. Τα χρώματα της σημαίας είναι τα παναφρικανικά χρώματα, δηλαδή το κόκκινο, το πράσινο και το χρυσό. Τα εν λόγω χρώματα προέρχονται από τη σημαία της Αιθιοπίας.

[right|thumb|188px|Σημαία της [Λαϊκή Δημοκρατία του Κονγκό (1970-1991)|Λαϊκής  Δημοκρατίας του Κονγκό (1970-1991)]]

## Εξωτερικοί σύνδεσμοι
* Πληροφορίες για τη σημαία- "Σημαίες του Κόσμου".

Κονγκο Δημοκρατια
Κατηγορία:Εθνικά σύμβολα της Δημοκρατίας του Κονγκό
Εθνόσημο της Δημοκρατίας του Κονγκό

150px|right
Το **[[εθνόσημο]] της [[Δημοκρατία του Κονγκό|Δημοκρατίας του Κονγκό]]** αποτελείται από έναν θυρεό με ένα αδέσποτο κόκκινο λιοντάρι που κρατάει μια φλόγα.

Το χρώμα του φόντου στο θυρεό είναι κίτρινο με μια πράσινη κυματιστή γραμμή στη μέση. Μια χρυσή κορόνα βρίσκεται πάνω από το θυρεό. Τον τελευταίο βαστούν δύο μεγάλοι αφρικάνικοι ελέφαντες. Ένα πανό με το εθνικό ρητό «Unité Travail Progrès» («Ενότητα, Εργασία, Πρόοδος») ξεδιπλώνεται από μία πλάκα στην οποία στηρίζονται οι ελέφαντες. 

Το εθνόσημο καθιερώθηκε στις 10 Ιουνίου 1991.

## Παραπομπές


Κονγκο
Κατηγορία:Εθνικά σύμβολα της Δημοκρατίας του Κονγκό
Αιανή Κοζάνης

Η **Αιανή** είναι κωμόπολη του νομού Κοζάνης και έχει οριστεί ως ιστορική έδρα του δήμου Κοζάνης. Βρίσκεται κοντά στον Αλιάκμονα και απέχει 22 χλμ. νότια της πόλης της Κοζάνης. Επίσης, είναι έδρα ομώνυμης δημοτικής κοινότητας και δημοτικής ενότητας. Η δημοτική κοινότητα Αιανής είναι χαρακτηρισμένη ως αστικός ημιορεινός οικισμός, με έκταση 52,583 χμ² (2011).

## Ονομασία
Το όνομά της το οφείλει στην αρχαία πόλη Αιάνη, ή *Αίανα*, αρχαία πόλη της Μακεδονίας στη περιοχή της Ελίμειας, πρωτεύουσα των Αιανών ή *Ελιμιωτών*. Σε απόσταση περίπου 1,5 χλμ. από τη σύγχρονη πόλη βρίσκεται η αρχαία Αιάνη ή Αίανα, που υπήρξε σημαντικό κέντρο της περιοχής Ελίμειας. Ιδρυτής της αρχαίας Αιανής φέρεται ο Αιανός, γιος του Ελύμου, βασιλέως των Τυρρηνών, μιας Μακεδονικής πόλης.

## Πληθυσμός

## Αρχαιολογικό Μουσείο Αιανής

## Δείτε επίσης
* Ανάγλυφο του Πλούτωνα από την Αιανή Κοζάνης

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* 
* 
* Επίσημη ιστοσελίδα Μουσείου Αιανής

Κατηγορία:Πόλεις της αρχαίας Μακεδονίας
Κατηγορία:Κωμοπόλεις της περιφερειακής ενότητας Κοζάνης
Κατηγορία:Δήμος Κοζάνης
Κατηγορία:Αρχαιολογικοί τόποι στην Ελλάδα
Σημαία της Λαϊκής Δημοκρατίας του Κονγκό

[right|thumb|188px|[Αρχείο:FIAV 111111.svg|23px Λόγος σημαίας: 2:3, από το 2006.]]

Η **[[σημαία]] της [[Λαϊκή Δημοκρατία του Κονγκό|Λαϊκής Δημοκρατίας του Κονγκό]]** καθιερώθηκε στις 20 Φεβρουαρίου του 2006. Ένα νέο Σύνταγμα, που επικυρώθηκε το Δεκέμβριο του 2005 και τέθηκε σε ισχύ το Φεβρουάριο του 2006, κατοχύρωσε την επιστροφή στη σημαία της περιόδου 1963-1971, με μία αλλαγή από ένα ανοικτό γαλάζιο χρώμα σε ουρανί, σύμβολο ειρήνης. Το κόκκινο είναι για το αίμα των μαρτύρων της χώρας και το κίτρινο για τον πλούτο του. Το αστέρι συμβολίζει το λαμπρό μέλλον για τη χώρα.

## Προηγούμενες σημαίες
Η προηγούμενη σημαία καθιερώθηκε το 1997. Ήταν παρόμοια με εκείνη τη σημαία που χρησιμοποιήθηκε από το 1960 ως το 1963. Στην αρχή, τα αστέρια στα αριστερά συμβόλιζαν τις 6 διοικητικές υποδιαιρέσεις της Λαοκρατικής Δημοκρατίας του Κονγκό, κάτι που δεν ισχύει σήμερα, επειδή η χώρα αποτελείται από 10 ανεξάρτητες επαρχίες και μία πόλη (την Κινσάσα). Η σημαία βασίστηκε στη σημαία επί βασιλιά Λεοπόλδου, η οποία υψώθηκε για πρώτη φορά το 1877. Ως δημιουργός της σημαίας εκείνης φέρεται ο εξερευνητής Χένρι Μόρτον Στάνλεϊ. 

Έπειτα από την ανεξαρτησία στις 30 Ιουνίου του 1960 το βασικό σχέδιο παρέμεινε στη σημαία, ωστόσο έξι αστέρια ενσωματώθηκαν. Το μοτίβο αυτό χρησιμοποιήθηκε μόνο την περίοδο από το 1960 ως το 1963.

Την περίοδο 1966-1971 το καθεστώς του Μομπούτου Σέσε Σέκο είχε τη δική του σημαία με ένα μικρό κίτρινο αστέρι και νια κόκκινη λωρίδα με κίτρινη γραμμή, η οποία διερχόταν διαγώνια προς το κέντρο. Το αστέρι αποτελούσε σύμβολο ενότητας.

Έπειτα από τη μετονομασία του κράτους σε Ζαΐρ το 1971 η σημαία άλλαξε. Το φόντο έγινε πράσινο και ένα χέρι που κρατούσε δάδα με αναμμένη τη φλόγα μπήκε στη σημαία. Η σημαία εκείνη παρέμεινε ως την ανατροπή του Μομπούτου το 1997.


File:Flag of the Congo Free State.svg|Σημαία της Διεθνούς Αφρικανικής Ένωσης και επίσης του Ελεύθερου Κράτους του Κονγκό (1877-1908) και του Βελγικού Κονγκό (1908-1960)
File:Flag_of_Congo-Léopoldville_(1960-1963).svg|1960-1963 σημαία της ανεξαρτησίας
File:Flag_of_Congo-Kinshasa_(1966-1971).svg|1966-1971 
File:Flag of Zaire.svg|Σημαία του Ζαΐρ (1971-1997)
File:Flag_of_the_Democratic_Republic_of_the_Congo.svg_(1997-2003).svg|1997-2003
File:Flag of the Democratic Republic of the Congo (2003-2006).svg|2003-2006
File:Flag of the Democratic Republic of the Congo.svg|Η σημαία από το 2006.


## Παραπομπές



Λαικη Δημοκρατια του Κονγκο
Εθνόσημο της Λαϊκής Δημοκρατίας του Κονγκό

Το **[[εθνόσημο]] της [[Λαϊκή Δημοκρατία του Κονγκό|Λαϊκής Δημοκρατίας του Κονγκό]] ** έχει αλλάξει πολλές φορές τα τελευταία χρόνια.

Το σημερινό εθνόσημο καθιερώθηκε το 2006 και εικονίζει ένα κεφάλι λεοπάρδαλης, που περικλείεται από ένα χαυλιόδοντα ελέφαντα στην αριστερή πλευρά και ένα δόρυ στα δεξιά. Από κάτω βρίσκονται τρεις λέξεις, οι οποίες σχηματίζουν το εθνικό ρητό: *Justice, Paix, Travail* (*Δικαιοσύνη, Ειρήνη, Εργασία*) στα γαλλικά. Υιοθετήθηκε στις 18 Φεβρουαρίου 2006 από τον Πρόεδρο Ζοζέφ Καμπιλά.

Το παλαιό εθνόσημο υιοθετήθηκε το 2003 και απεικόνιζε τρία χέρια που περιβάλλονταν από μια γιρλάντα από καλαμπόκι. Στην κορυφή βρισκόταν το κεφάλι ενός λιονταριού και στο κάτω μέρος το ρητό *Démocratie, Justice, Unité* (*Δημοκρατία, Δικαιοσύνη, Ενότητα* στα γαλλικά).

Το εθνόσημο του 1999 αποτελούνταν από έναν ανοικτό μπλε θυρεό. Στη μέση βρίσκοταν ένα κίτρινο αστέρι, πάνω από το οποίο υπήρχαν έξι μικρότερα αστέρια. Το εν λόγω εθνόσημο καθιερώθηκε ταυτόχρονα με την τότε σημαία και έμοιαζε με αυτήν.

Ένα πιο παλιό ακόμα εθνόσημο της χώρας, από το 1971 μέχρι το 1997, απεικόνιζε το κεφάλι μιας λεοπάρδαλης και κάτω από αυτό ένα ζευγάρι από σταυρωτά κοντάρια, γύρω από αυτά ένα κλαδί και έναν χαυλιόδοντα από ελέφαντα. Οι λέξεις *Paix, Justice, Travail* ("Ειρήνη, Δικαιοσύνη, Εργασία") είναι γραμμένες πάνω σε λευκή λωρίδα κάτω από τα κοντάρια. Αυτό το εθνόσημο επίσημα εισήχθη την 1η Αυγούστου 1964.

## Πινακοθήκη εθνοσήμων


Coat_of_arms_of_the_Democratic_Republic_of_the_Congo_(1999-2003).svg|Εθνόσημο του 1999
Coat_of_arms_of_the_Democratic_Republic_of_the_Congo_(2003-2006).svg|Εθνόσημο του 2003
Coat of arms of the Democratic Republic of the Congo (grey spear).svg|Εθνόσημο σε χρήση από το 2006


## Εξωτερικοί σύνδεσμοι
* Εθνόσημο της Λ.Δ. Κονγκό - *Σημαίες του Κόσμου*.

Λαϊκή Δημοκρατία του Κονγκό
Κατηγορία:Εθνικά σύμβολα της Λαϊκής Δημοκρατίας του Κονγκό
Βασίλε Ταρλέφ

Ο **Βασίλε Ταρλέφ** (*Василе Петру Тарлев*, 6 Οκτωβρίου 1963) είναι πολιτικός από τη Μολδαβία, μέλος του Κομμουνιστικού Κόμματος της χώρας και πρωθυπουργός από το 2001 ως το 2008.

## Βιογραφία
Ο Ταρλέφ γεννήθηκε στην Μπασκάλια στις 9 Οκτωβρίου του 1963 και σπούδασε Πολιτικός Μηχανικός. Ανήκει στη φυλή των Βεσσαράβων Βουλγάρων και είναι γνωστός για τη δημοτικότητά του στη χώρα του.

## Πρωθυπουργία
Διορίστηκε Πρωθυπουργός στις 19 Απριλίου 2001 και διαδέχτηκε στο αξίωμα τον Ντουμίτρου Μπράγκιτς. Παραιτήθηκε στις 19 Μαρτίου του 2008 σε μία απρόσμενη κίνηση, λέγοντας ότι ήθελε να κάνει χώρο για το "νέο αίμα". Παρέμεινε υπηρεσιακός πρωθυπουργός μέχρι το διορισμό αντικαταστάτη. Στις 20 Μαρτίου το Κοινοβούλιο ενέκρινε την παραίτηση και ο Πρόεδρος Βλαντιμίρ Βορόνιν πρότεινε τη Ζινάιντα Γκρετσεάνιι για διάδοχο, που έγινε έτσι πρώτη γυναίκα στο πρωθυπουργικό αξίωμα στην ιστορία της χώρας.

## Παραπομπές


Κατηγορία:Πρωθυπουργοί της Μολδαβίας
Μύθος (κόμικς)

right|200px|thumb|Μύθος #6<br>(1ος κύκλος)
Ο **Μύθος** είναι ελληνική σειρά κόμικς, δημιούργημα του Κώστα Φραγκιαδάκη. Πρωταγωνιστής είναι ο "Μύθος ο Αρκάδιος", ένας άντρας αγνώστων στοιχείων που περιπλανιέται στην αρχαία Ελλάδα και ζει διάφορες περιπέτειες. Η σειρά συνδυάζει στοιχεία ιστορίας, μυθολογίας αλλά και επιστημονικής φαντασίας.

## Κυκλοφορία
Το πρώτο τεύχος - άλμπουμ της σειράς κυκλοφόρησε το καλοκαίρι του 2005 από την εκδοτική Κόμπρα Πρες, με πενήντα ασπρόμαυρες σελίδες και έγχρωμο εξώφυλλο. Η σειρά είχε συχνή, σχεδόν μηνιαία κυκλοφορία των νέων ιστοριών, πράγμα ασυνήθιστο για τα ελληνικά δεδομένα και για το μέγεθος της δουλειάς, δεδομένου και του ότι ήταν δημιουργία ενός μόνο ανθρώπου. Η κυκλοφορία συνεχίστηκε μέχρι και το 6ο τεύχος (το οποίο ήταν όλο έγχρωμο) όταν και διακόπηκε και ο τίτλος μεταφέρθηκε στην εκδοτική Ψυχής τα Λαμπυρίσματα. Εκεί συνεχίζεται ο 2ος πια κύκλος της σειράς, με αραιότερη όμως συχνότητα απ' ό,τι πριν. Στον 2ο κύκλο ο Φραγκιαδάκης συνεργάζεται στο κείμενο με τον συγγραφέα Νεκτάριο Χρυσσό.

## Εξωτερικοί σύνδεσμοι
* Επίσημη ιστοσελίδα
*Κριτική των 2 πρώτων τευχών από το comicdom.gr

Κατηγορία:Ελληνικά κόμικς
Κατηγορία:Κόμικς φαντασίας
Αλφάβητο (μαθηματικά)

Ένα από τα βασικότερα στοιχεία της θεωρίας της πληροφορίας και της επιστήμης των υπολογιστών είναι το αλφάβητο.

## Ορισμός
**Αλφάβητο** ονομάζεται ένα πεπερασμένο σύνολο από σύμβολα. 

Π.χ. το ελληνικό αλφάβητο {α,β, ... , ψ, ω}. Ένα αλφάβητο με ιδιαίτερη σημασία στην επιστήμη των υπολογιστών είναι το **δυαδικό αλφάβητο**, {0,1}. Ένα αλφάβητο μπορεί να περιλαμβάνει σύμβολα κάθε είδους, παρόλα αυτά για λόγους απλότητας χρησιμοποιούνται συνήθως γράμματα, αριθμοί και ορισμένα ειδικά σύμβολα (π.χ. #, $).

## Συμβολισμός
Ένα αλφάβητο συμβολίζεται με το ελληνικό κεφαλαίο γράμμα **<math>\Sigma</math>** (σίγμα), ο συμβολισμός αυτός όμως δεν πρέπει να μπερδεύεται με το συμβολισμό του αθροίσματος. Π.χ.
 \Sigma = \{ a,\ b \}  
όπου Σ συμβολίζει το αλφάβητο αποτελούμενο από δύο σύμβολα, το a και το b.

## Βιβλιογραφία
* H.R. Lewis, C.H. Papadimitriou, *Elements of the Theory of Computation*, Prentice Hall, 2nd Edition

## Βλ. Επίσης
* Συμβολοσειρά (string)
* Τυπική γλώσσα
* Finite State Machine
* Κανονική έκφραση (regular expression)

Κατηγορία:Τυπικές γλώσσες
Αυνάν

Ο **Αυνάν** (εβραϊκά: אונן, ονάν = "δυνατός") είναι Βιβλικό πρόσωπο που αναφέρεται στη Παλαιά Διαθήκη. Αναφέρεται ως δευτερότοκος γιος του Ιούδα και εγγονός του Ιακώβ. Όταν ο αδελφός του, Ηρ, πέθανε, ο Αυνάν υποχρεώθηκε από τον πατέρα του, σύμφωνα με τον "μωσαϊκό νόμο" να νυμφευθεί τη Θάμαρ, χήρα πλέον σύζυγο του αδελφού του. Όταν λοιπόν αυτός ερχόταν σε ερωτική συνεύρεση με την χήρα, για να μη θεωρηθεί το τυχόν τέκνο που θα γεννιόταν ως τέκνο του πεθαμένου αδελφού του, επειδή έτσι θα έχανε τα πρωτοτόκια που είχαν περιέλθει ήδη σ΄ αυτόν, "*όταν εισήρχετο προς την γυναίκα του αδελφού αυτού εξέχεεν επί της γης του μη δούναι σπέρμα τω αδελφώ αυτού*". Συνέπεια αυτού ήταν ο Αυνάν, να θανατωθεί στη συνέχεια από τον ίδιο τον Θεό.

*Από τη βιβλική αυτή αναφορά, που διαγράφεται σαφέστατα, όχι τόσο η έννοια της αμαρτίας όσο η σκοπιμότητα του οικονομικού συμφέροντος, προέρχεται σήμερα ο όρος Αυνανισμός.
*Επίσης εντύπωση προκαλεί ο συνεχιζόμενος χαρακτηρισμός της χήρας ως γυναίκας του αδελφού και όχι ως συζύγου του Αυνάν, αφού βάσει του υφιστάμενου νόμου την νυμφεύθηκε.

## Πηγές
* Βιβλίο Γένεσις Κεφ.38 

Κατηγορία:Πρόσωπα της Παλαιάς Διαθήκης
Κατηγορία:Αυνανισμός
Αχαάβ

thumb|200px|Ο Αχαάβ και η Ιεζάβελ συναντούν τον προφήτη Ηλία στο αμπέλι του Ναβουθαί
Ο **Αχαάβ** είναι Βιβλικό πρόσωπο που αναφέρεται στη Παλαιά Διαθήκη. Ο Αχαάβ ήταν Βασιλιάς του Ισραήλ, γιος και διάδοχος του Αμρί (873-854 π.Χ.), σύζυγος της Ιεζάβελ,  (κόρη του Ιθεβαάλ ή Εθβαάλ Α΄ Βασιλέως των Σιδωνίων), που αναφέρεται ότι άρπαξε το αμπέλι του Ναβουθαί. Επίσης αναφέρεται και ως εχθρός του Προφήτη Ηλία.

Ο Αχαάβ υπό την επίδραση της συζύγου του υποστήριξε την ειδωλολατρία και καταδίωξε τους λίγους εναπομείναντες στην "πάτρια θρησκεία" του Ισραήλ, μεταξύ των οποίων και εκείνον τον προφήτη Ηλία. Ως νέα θρησκεία του κράτους του επανέφερε τη λατρεία του Βαάλ. Ανεξάρτητα αυτών ο Αχαάβ εξωράισε την νέα πρωτεύουσα του κράτους του, που ίδρυσε ο πατέρας του, την Σαμάρεια καθώς επίσης ίδρυσε και νέες πόλεις επιχειρώντας νικηφόρους πολέμους κατά του Μπεναντάντ (γιου του Άδερ). Αργότερα συμμάχησε με τους Ασσυρίους αλλά ηττήθηκε στη θέση Καρκάρ από τον Σαλμανασέρ Γ΄. Αργότερα συμμαχώντας με τον Βασιλέα του Ιούδα Ιωσαφάτ επεχείρησε νέα εκστρατεία κατά της Συρίας όπου και έπεσε μαχόμενος στη "Ραμώδ Γαλαάδ".

## Παραπομπές


## Αναφορές
**Α΄ Βασιλέων 16:29 - 22:40*.

Κατηγορία:Πρόσωπα της Παλαιάς Διαθήκης
Άχαζ

Ο **Άχαζ** (, ) είναι Βιβλικό πρόσωπο που αναφέρεται στη Παλαιά Διαθήκη. Ο Άχαζ φέρεται ως γιος του Ιωθάμ. Ήταν βασιλιάς του λαού του Ιούδα (736-721 π.Χ.) και πατέρας του Εζεκία.

Ο Άχαζ ανύψωσε ως θρησκεία τη λατρεία του Μολόχ. Κάτω από τη πίεση του Βασιλέως του Ισραήλ Φακεέ και του Βασιλιά της Συρίας Ραζίν ή Ραασών  αλλά και από τους Ιδουμαίους και Φιλισταίους εξαναγκάσθηκε να εξαγοράσει αντί καταθλιπτικού φόρου τη βοήθεια του Βασιλέως των Ασσυρίων Τιγλάθ Πιλεσάρ. Έτσι με τη βοήθεια εκείνου στη συνέχεια ταπείνωσε τον Φακεέ, ενώ νίκησε τον Ραζίν και στο τέλος τον θανάτωσε, και προσάρτησε στο κράτος του την πέραν του Ιορδάνου χώρα και τη Γαλιλαία. Η βασιλεία του διήρκεσε 16 έτη.

## Αρχαιολογικό εύρημα
Στα μέσα της δεκαετίας του '90 εμφανίστηκε ένα πολύ σημαντικό βουλοκέρι στην αγορά αρχαιοτήτων. Το βουλοκέρι είναι ένα επίπεδο κομμάτι από σκληρό πηλό που φέρει την εντύπωση μιας σφραγίδας. Χρησιμοποιούνταν για τη σφράγιση εγγράφων παπύρου. Ο πάπυρος θα διπλωνόταν και θα δενόταν με ένα σπάγκο. Ένας μαλακός σβώλος πηλού θα τοποθετούνταν τότε στον σπάγκο και θα πιεζόταν με ένα δαχτυλίδι ή ένα κρεμαστό κόσμημα που φέρει τη σφραγίδα του αποστολέα. Ο άργιλος θα σκλήραινε, εξασφαλίζοντας έτσι το περιεχόμενο του εγγράφου.

Αυτό το βουλοκέρι έχει μόλις 2,5 cm πλάτος. Το πίσω μέρος του εξακολουθεί να φέρει το αποτύπωμα του παπύρου που σφραγίστηκε κάποτε, καθώς και το διπλό κορδόνι που τον έδενε. Περιέχει ακόμη και δακτυλικό αποτύπωμα στην αριστερή άκρη. Όπως και πολλά βουλοκέρια, διατηρήθηκε λόγω πυρκαγιάς. Όταν μια πόλη καιγόταν από έναν εισβάλλοντα στρατό, θα προκαλούσε την καταστροφή των περισσότερων αντικειμένων, αλλά θα είχε ως αποτέλεσμα τη διατήρηση ενός βουλοκεριού.

Ακριβώς όπως σε έναν κλίβανο, αυτό το βουλοκέρι ψήθηκε στην τελειότητα. Αυτό που κάνει αυτό το βουλοκέρι αξιοσημείωτο είναι η επιγραφή του. Αναφέρει: "Ανήκει στον Άχαζ (γιο του) Ιωθάμ, βασιλιά του Ιούδα." Λαμβάνοντας υπόψη τη διαδικασία που δημιουργήθηκε και διατηρείται το βουλοκέρι, είναι σχεδόν αδύνατο να σφυρηλατηθεί, έτσι οι περισσότεροι μελετητές πιστεύουν ότι αυτό το βουλοκέρι είναι αυθεντικό. Έχει την σφραγίδα του βασιλέα Άχαζ.

Βρισκόταν στην συλλογή του Σλόμο Μουσάιεφ (*Shlomo Moussaieff*) στο Λονδίνο εως το 2015 όπου ο Σλόμο πέθανε. Μετά τον θάνατό του το πιο πιθανό είναι να βρέθηκε στην δημοπρασία του Μονάχου όπου πολλά απο τα Ισραηλινά κειμήλια του Σλόμο βρέθηκαν.

## Αναφορές

* *Β΄ Βασιλέων κεφ. 15:38 κε., Β΄ Χρονικών κεφ. 27:9 κε.*

*Σημειώνεται ότι ο επί του Άχαζ καταθλιπτικός φόρος και η καταστροφή στη συνέχεια του Συριακού κράτους από τους Ασσυρίους επιβεβαιώνεται και από σφηνωειδείς επιγραφές που έχουν αποκαλυφθεί.

## Παραπομπές


Αχαζ
Αχαζ
Αχαζ
Αζαρίας

Ο **Αζαρίας** ήταν προφήτης που περιγράφεται στο Παραλειπομένων Β΄ της Μετάφρασης των Εβδομήκοντα (Χρονικών Β΄ της Εβραϊκής Βίβλου), Κεφάλαιο 15 . Στον πρώτο στίχο περιγράφεται ότι το Πνεύμα Κυρίου ήρθε σε αυτόν και πηγαίνει να συναντήσει τον Βασιλιά Ασά για τον εξορκίσει να πραγματοποιήσει έργο μεταρρύθμισης. Αναφέρεται ως γιος του Ωδήδ, αλλά το Μασοριτικό κείμενο παραλείπει το όνομα του Αζαρία στο στίχο 8, υπονοώντας ίσως ότι η προφητεία είναι από τον ίδιο τον Ωδήδ. 

## Χριστιανισμός
Κατά την Ορθόδοξη Παράδοση και τα συναξάρια, ο πατέρας του προφήτη αναφέρεται με το όνομα Αδδώ, και ο Αζαρίας καταγόταν από τη γη Σεμβαθά, ή Συμβαθά, και πέθανε ειρηνικά και θάφθηκε στο χωράφι του. 

Στον αναφερόμενο παραπάνω στίχο 8, η Μετάφραση των Εβδομήκοντα αναφέρει το όνομα Αδάδ ως τον προφήτη τα λόγια του οποίου θυμήθηκε ο Ασά, το οποίο είναι παρόμοιο όνομα με το Ωδήδ, υπονοώντας το ίδιο, ότι η προφητεία ήταν του Ωδήδ. Αυτός αναφέρεται αδιακρίτως ως Oded στην αγγλική μετάφραση του Μεσοριτικού κειμένου και παρακάτω στο Κεφάλαιο 25:9 . Η Μετάφραση των Εβδομήκοντα σε αυτό το σημείο αναφέρει το όνομα Ωδήδ. Δεν είναι λοιπόν καθαρό αν αυτός ο προφήτης Ωδήδ είναι το ίδιο πρόσωπο με αυτό του αναφερόμενου ως Ωδήδ, πατέρα του Αζαρία. 

Η Ορθόδοξη Εκκλησία εορτάζει τη μνήμη του ως Προφήτη Αζαρία στις 3 Φεβρουαρίου. 

Χρησμοὺς διδόντος πρὶν θανεῖν Ἀζαρίου,
Σιγᾷ προφητεύουσα λοξὰ Πυθία.

## Λαογραφικά
Στα Κατύωρα του Πόντου ο άγιος Αζαρίας έγινε *Αζαρέας* 

## Πηγές
*Κωνσταντίνος Μηνάς,«Λαογραφικές παρετυμολογίες»,Λαογραφία, τομ.30(1975),σελ17-30

Κατηγορία:Πρόσωπα της Παλαιάς Διαθήκης
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες της Εβραϊκής Βίβλου
Κατηγορία:Προφήτες του Χριστιανισμού
Λίγηρας

[thumb|Ο ποταμός Λίγηρας στο [Σαιν-Ναζαίρ. Εικόνα από αεροπλάνο.]]
Ο **Λίγηρας** () είναι με 1.020 χιλιόμετρα συνολικό μήκος ο μεγαλύτερος ποταμός της Γαλλίας. Πηγάζει στη Νότια Γαλλία, στην ορεινή περιοχή του Κεντρικού Ορεινού Όγκου και ρέει με κατεύθυνση βόρεια, περνάει από την Ορλεάνη όπου και στρίβει προς τα δυτικά, και στη συνέχεια από την πόλη Τουρ για να εκβάλει τελικώς στον Ατλαντικό Ωκεανό.

Τα Κάστρα του Λίγηρα βρίσκονται στην Κοιλάδα του Λίγηρα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Πλεύσιμοι ποταμοί της Γαλλίας
Οζίας

Υπάρχουν επτά άτομα με το όνομα **Οζίας**. Έξι άτομα στην Αγία Γραφή και ένα άτομο απο το απόκρυφο βιβλίο του Ιουδαϊσμού, *[[Οι Ζωές των Προφητών|Οι ζωές των Προφητών]].*

## Βασιλιάς Οζίας (Αζαρίας)
Ο **Οζίας** (ονομάζεται και **Αζαρίας**), ήταν ο ενδέκατος βασιλιάς του βασιλείου του Ιούδα και γιος του Βασιλιά Αμασία.

Ανέβηκε στον θρόνο σε ηλικία 16 ετών, και βασίλευσε για 52 χρόνια (Β' Παρ. 26:3). Ανέλαβε την εξουσία μετά τη δολοφονία του πατέρα του, αφού ο λαός τον εξέλεξε για βασιλιά, και από την αρχή θέλησε να πολεμήσει τους εχθρούς του πατέρα του. Στις μάχες που έδωσε νίκησε τους Εδωμίτες, τους Φιλισταίους, τους Άραβες και τους Μεουνείμ (Β' Παρ. 26:1-7). 

Οικοδόμησε την πόλη Ελάθ ή αλλιώς Αιλώθ, (Β' Παρ. 26:2) και έκανε και πολλές ανοικοδομήσεις, χτίζοντας πύργους σε κάθε γωνία του τείχους της Ιερουσαλήμ, καθώς και σε έρημες περιοχές. Επίσης άνοιξε πολλά πηγάδια, και οργάνωσε τη γεωργία και την αμπελουργία (Β' Παρ 26:9,10). Οργάνωσε το στράτευμά του, κάνοντας το ετοιμοπόλεμο, αρκετά ισχυρό και θαρραλέο (Β' Παρ. 26:11-15).

Η φήμη του είχε απλωθεί μέχρι την Αίγυπτο (Β' Παρ. 26:8). Όσο ζούσε ο προφήτης Ζαχαρίας η επιρροή του πάνω στον Οζία ήταν μεγάλη, οι δε επιτυχίες του βασιλιά οφείλονταν στην πίστη του στον Θεό (Β' Παρ. 26:5). Όταν όμως έγινε ισχυρός η καρδιά του γέμισε από υπερηφάνεια και πήγε στον Ναό του Θεού για να προσφέρει ο ίδιος θυμίαμα, πράξη που επιτρεπόταν να γίνει μόνο από τους ιερείς.

Ο ιερέας Αζαρίας αντιστάθηκε μαζί με 80 ακόμα ιερείς, αλλά ο Οζίας δεν υποχώρησε. Έτσι ο Γιαχβέ τον χτύπησε με λέπρα και έμεινε λεπρός μέχρι τη μέρα του θανάτου του (Β' Παρ. 26:16-21).

Τον έθαψαν στους τάφους των προγόνων του στο βασιλικό νεκροταφείο αλλά σε παραπλήσιο μέρος επειδή ήταν λεπρός (Β' Παρ. 26:23). Στον θρόνο τον διαδέχθηκε ο γιος του Ιωθάμ.

## Λοιπές αναφορές του ονόματος

* Το Βιβλικό πρόσωπο που αναφέρεται στο βιβλίο του προφήτη Αμώς της Παλαιάς Διαθήκης ως γιος του Αμασία, ιερέα της Βαιθήλ που, κατά τα λεγόμενα του, έζησε τα χρόνια του Βασιλέα του Ισραήλ Ιεροβοάμ Β'. (Αμ.7,10). Αυτός επίσης συνδέεται με τον θάνατο του προφήτη Αμώς, καθώς απο τα λεγόμενα ενός απόκρυφου (ψευδεπίγραφου) βιβλίου χτύπησε τον προφήτη με ένα ρόπαλο και τον άφησε στο έδαφος να πεθάνει όπως και έγινε δύο μέρες αργότερα στην πατρίδα του.
* Ένας από τους επίλεκτους άντρες του Δαβίδ. Καταγόταν από την Αστερώθ ή Ασταρώθ. (Α' Παρ. 11:44)
*Ένας από τους γιους του Χαρήμ (αναφέρεται και ως Ουζίας), ο οποίος κατόπιν προτροπής του Έσδρα, έδιωξε την ξένη γυναίκα που είχε πάρει κατά την περίοδο της αιχμαλωσίας των Ισραηλιτών στη Βαβυλώνα. (Β Έσ.10:21)
* Ο πατέρας του Ισραηλίτη ονόματι Ιωνάθαν (να μην συγχέεται με τον γιο του βασιλέα Σαούλ), όπου είχε διοριστεί ως φύλακας των θησαυρών του βασιλέα Δαβίδ. (Α' Παρ. 27:25).
*Ο πατέρας του Αθαΐα (σε κάποιες μεταφράσεις και ως Αζίας), ο οποίος ήρθε στην Ιερουσαλήμ μετά την αιχμαλωσία. (Νεεμίας 11:4)
*Άντρας που αναφέρεται στο γενεαλογικό κατάλογο του Ιησού Χριστού ως γιος του Ιωράμ. (Ματ. 1:8,9)

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Σαιν-Ναζαίρ

Το **Σαιν Ναζαίρ** (, ) είναι μία πόλη λιμάνι στις εκβολές του Λίγηρα στον Ατλαντικό Ωκεανό.

Το λιμάνι του Σαιν Ναζαίρ είναι το τέταρτo μεγαλύτερο της χώρας, καθώς και το μεγαλύτερο στον Ατλαντικό. Στο ναυπηγείο του Σαιν Ναζαίρ έχουν κατασκευαστεί και κατασκευάζονται ακόμη μεγάλα κρουαζερόπλοια, όπως για παράδειγμα το *Normandie* (1935) και το *Queen Mary 2* που ολοκληρώθηκε το 2003.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Περιοχής του Λίγηρα
Ο Πρίγκιπας και η Πριγκίπισσα

***Ο Πρίγκιπας και η Πριγκίπισσα*** (λατινισμός Χέπμπορν: *Dôwa meita senshi Windaria*, αγγλικά: *Windaria* ή αλλιώς *Legend of Fabulous Battle Windaria* και *Once Upon a Time*) είναι μια ταινία anime που σκηνοθέτησε ο Γιουγιάμα Κουνιχίκο και που έκανε πρεμιέρα στις 9 Ιουλίου 1986. Στην Αμερική προβλήθηκε με τον τίτλο *Once Upon A Time*. Στην Ελλάδα προβλήθηκε από το Junior's Tv.

Κατηγορία:Ταινίες anime
Κατηγορία:Ιαπωνικές ταινίες
Κατηγορία:Ταινίες φαντασίας
Κατηγορία:Ταινίες του 1986
Κατηγορία:Ιαπωνόφωνες ταινίες
Κατηγορία:Ταινίες κινουμένων σχεδίων του 1986
Κατηγορία:Anime και manga δράσης
Ομάδα Καλαθοσφαίρισης Πανεπιστημίου Αθηνών

thumb|200px|Η ομάδα του Πανεπιστημίου και του Πανιωνίου το 1937
Η ομάδα μπάσκετ του Πανεπιστημίου Αθηνών συμμετείχε στα χρόνια του μεσοπολέμου στα πρωταθλήματα και κατέκτησε το πανελλήνιο πρωτάθλημα. Στη συνέχεια διαλύθηκε.

## Ιστορικές αναφορές
Η ομάδα καλαθοσφαίρισης του Πανεπιστημίου Αθηνών σχηματίστηκε 1932 και έπαιξε σπουδαίο ρόλο στην εξέλιξη του αθλήματος στην προπολεμική περίοδο.

Το 1933 και το 1934 κατέκτησε το πρωτάθλημα Αθηνών αλλά την επόμενη χρονιά αποχώρησε λόγω διαφωνιών με τον διευθυντή του πανεπιστημιακού γυμναστηρίου. Το 1936 το Πανεπιστήμιο δημιούργησε και πάλι αξιόλογη ομάδα κέρδισε το πρωτάθλημα Αθηνών, αλλά δεν πήρε μέρος στο πανελλήνιο, που έγινε στη Θεσσαλονίκη. Η πρωταθλητρια Αθηνών 1936 είχε το εξής ρόστερ: Μπαχώμης, Αγγέλου, Ν.Κουσταλέξης, Ι.Κουσταλέξης, Ι.Αγγέλου, Κακριδής, Σαπουντζάκης, Μαρινακος, Κοτσώνης. Προπονητής ο Στεργιάδης.

Το 1937 το Πανεπιστήμιο κατέκτησε το Πανελλήνιο Πρωτάθλημα κερδίζοντας στον τελικό τη Νήαρ Ηστ. Παράλληλα συμμετείχε και στους φοιτητικούς μπασκετικούς αγώνες όπου ήταν το φαβορί.

## Τίτλοι
* 3 Πρωταθλήματα Αθηνών: 1933, 1934, 1936
* 1 Πρωτάθλημα Ελλάδας: 1937

## Παραπομπές

## Πηγές

*Ιστορία του Ελληνικού μπάσκετ ΕΟΚ

Καλαθοσφαιρισης Ομαδα
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1932
Κατηγορία:Ιδρύσεις ομάδων καλαθοσφαίρισης το 1932
Φαίδιμος βασιλιάς των Σιδωνίων

Ο **Φαίδιμος** σύμφωνα με την Οδύσσεια του Ομήρου (Hom. Od. iv.617, xv. 117) ήταν Βασιλιάς των Σιδωνίων της Φοινίκης. Σύμφωνα με τη διήγηση, μετά τον Τρωικό Πόλεμο ο Φαίδιμος φιλοξένησε στ΄ ανάκτορό του τον Μενέλαο και τη σύζυγό του Ελένη κατά την επιστροφή τους από την Τροία στην πατρίδα τους Σπάρτη και τους έδωσε δώρο κύπελλο ολόκληρο από ασήμι, εκτός από τα χείλη του, τα οποία ήταν από χρυσό.

## Αναφορές


Κατηγορία:Τρωικός Πόλεμος
Κατηγορία:Μυθικοί βασιλείς της Φοινίκης
Υπερήνωρ

Με το όνομα **Υπερήνωρ** φέρονται τέσσερα πρόσωπα στην ελληνική μυθολογία που είναι τα ακόλουθα:

*Ο **Υπερήνωρ** γιος του θεού Ποσειδώνα και της Αλκυόνης, μια από τις Πλειάδες.
*Ο **Υπερήνωρ** ήρωας της Τροίας που φονεύθηκε από τον Μενέλαο.
*Ο **Υπερήνωρ**, ένας εκ των «Σπαρτών» στη Θήβα του Κάδμου, που λατρεύοταν ως ήρωας των Θηβαίων, και
*Ο **Υπερήνωρ**, ένας από τους μνηστήρες της Πηνελόπης, που φόνευσε ο Οδυσσέας.
## Δείτε επίσης
* Ο αστεροειδής **18228 Υπερήνωρ** (18228 Hyperenor), που ανήκει στην Τρωική Ομάδα και ανακαλύφθηκε το 1971, έλαβε το όνομά του από τον δεύτερο εκ των παραπάνω μυθικών προσώπων.

## Παραπομπές

Κατηγορία:Πρόσωπα της ελληνικής μυθολογίας
Κατηγορία:Τρώες
Κατηγορία:Οδύσσεια
Κατηγορία:Παιδιά του Ποσειδώνα
Γρηγοριανό μέλος

[thumb|250px|Το [απολυτίκιο *Gaudeamus omnes*, γραμμένο στην τετράγραμμη μουσική σημειογραφία κατά τον 14ο-15ο αιώνα.]]
Το **γρηγοριανό μέλος** (ονομάζεται επίσης και **μονωδικό άσμα**) είναι το μονοφωνικό λειτουργικό μέλος της Ρωμαιοκαθολικής Εκκλησίας. Πήρε το όνομά του από τον Πάπα Γρηγόριο Α΄ τον Μέγα (θητεία 590 - 604 μ.Χ.) Το γρηγοριανό μέλος εκτελείται από τον ιερέα, τον πρωτοψάλτη, τη χορωδία, που αποτελείται από κληρικούς και παιδιά, και από το εκκλησίασμα. 

Όπως η μουσική των Ελλήνων και των Εβραίων, το γρηγοριανό μέλος αποτελείται από μία μονογραμμική μελωδία. Με άλλα λόγια, είναι Μονοφωνικό ως προς την υφή του, στερείται δηλαδή τη διάσταση της αρμονίας και της αντίστιξης. Η φωνητική γραμμή που κυλάει αβίαστα, προσαρμόζεται επιδέξια στο λατινικό κείμενο. Γενικά, η γρηγοριανή μελωδία είναι απελευθερωμένη από τον κανονικό τονισμό. Στο μελωδικό του ύφος, το γρηγοριανό μέλος αποφεύγει τα μεγάλα άλματα και τις δυναμικές αντιθέσεις. Η απαλή του άνοδος και η πτώση συγκροτούν ένα είδος εξαϋλωμένου μουσικού λόγου, *«μια προσευχή πάνω στους τόνους»*. 

Τα γρηγοριανά άσματα μεταφέρονται προφορικά στην αρχή από τη μία γενεά στην επόμενη. Καθώς ο αριθμός των ασμάτων αυξάνεται διαρκώς, οι τραγουδιστές νιώθουν αναπόφευκτα την ανάγκη να υπενθυμίζεται το γενικό διάγραμμα των διαφορετικών μελωδιών. Έτσι, δημιουργούνται τα νεύματα, σύμβολα ανόδου και καθόδου τα οποία γράφονται αρχικά πάνω από τις λέξεις για να υποδείξουν τη μελωδική καμπύλη και αργότερα μετεξελίσσονται στις τετράγωνες νότες της τετράγραμμης μουσικής σημειογραφίας.

Οι μελωδίες ανάλογα με το πώς επενδύουν μουσικά το κείμενο, χωρίζονται σε τρία κύρια είδη:
* τις *συλλαβικές*, όπου μία νότα αντιστοιχεί σε μία συλλαβή.
* τις *νευματικές*, όπου μια ομάδα από δύο ή τέσσερις νότες αντιστοιχεί σε κάθε συλλαβή. 
* τις *μελισματικές*, όπου μία συλλαβή του κειμένου εκτείνεται σε μεγαλύτερες ομάδες φθόγγων.

Το μελισματικό ύφος, που έχει τις καταβολές του στους ραψωδιακούς αυτοσχεδιασμούς της Ανατολής, άσκησε έντονη επίδραση στη μετέπειτα μουσική της Δύσης.

## Δείτε επίσης

* Αναγεννησιακή μουσική
* Νευματική σημειογραφία 
* Μουσική σημειογραφία

## Βιβλιογραφία
* Machlis, Joseph & Forney, Kristine (1996). *«Η Απόλαυση της Μουσικής: Εισαγωγή στην ιστορία - μορφολογία της Δυτικής Μουσικής»*, μετάφραση Πυργιώτης, Δημήτρης, Εκδόσεις Fagotto, Αθήνα. Ενότητα IV: «Η Αναγέννηση», σελ. 71-72. ISBN 960-7075-39-0.

Κατηγορία:Καθολική μουσική
Tu quoque

Η **προσφυγή στην υποκρισία**, γνωστή και ως ***tu quoque*** (που στα λατινικά σημαίνει «κι εσύ επίσης» ή «το ίδιο κι εσύ») είναι ο τύπος του επιχειρήματος, που διατείνεται ή υπονοεί ότι κάποια θέση είναι εσφαλμένη και/ή απορριπτέα, μόνον επειδή ο υποστηρικτής της δεν ενεργεί με συνέπεια σύμφωνα με τις αρχές αυτής της θέσης. Το ***tu quoque*** τείνει να αποδείξει ότι μία κριτική ή ένσταση ισχύει εξίσου και για το άτομο το οποίο την προβάλλει. Αποτελεί επιχείρημα ad hominem, εφόσον επικεντρώνεται, όχι στην έλλογη απόκρουση της αντίθετης άποψης, αλλά στον φορέα της. Επίσης αποτελεί πλάνη συσχετισμού.

Για παράδειγμα, «ο Δημήτρης ισχυρίζεται ότι η κλοπή είναι εσφαλμένη. Πώς όμως είναι δυνατόν αυτό, από τη στιγμή που ο ίδιος παραδέχεται ότι έχει κλέψει και ο ίδιος παλαιότερα;»

## Εκδοχή «Κι εσύ επίσης»

Η εκδοχή αυτού του επιχειρήματος, έχει ως εξής:

:Ο *Α* προβάλλει την κριτική *Β*.
:Ο *Α* είναι επίσης ευάλωτος στην κριτική *Β*.
:Άρα, η κριτική *Β* απορρίπτεται.

Πρόκειται για λανθασμένη λογική, διότι ο ηθικός χαρακτήρας του αντίπαλου, είναι γενικά άσχετος με τη λογική του επιχειρήματος. Χρησιμοποιείται ως τακτική τύπου *[[red herring]]* και είναι μια ειδική περίπτωση σφάλματος *[[ad hominem]]* (ομάδα λογικών σφαλμάτων, στα οποία ένα επιχείρημα ή κατηγορία απορρίπτεται, για λόγους που αφορούν το άτομο που απευθύνει ή στηρίζει την κατηγορία).

## Παράδειγμα
Στην δίκη τού ναζιστή εγκληματία Κλάους Μπάρμπι, ο αμφιλεγόμενος δικηγόρος Jacques Vergès προσπάθησε να παρουσιάσει ένα επιχείρημα tu quoque. Κατά την περίοδο της πολέμου της Αλγερίας, Γάλλοι αξιωματικoί, όπως ο στρατηγός Ζακ Μασύ (Jacques Massu) διέπραξαν εγκλήματα παρόμοια με αυτά, για τα οποία κατηγορείτο ο Μπάρμοι και άρα η Γαλλική Πολιτεία δεν είχε ηθικό δικαίωμα να δικάσει τον Μπάρμπι. Αυτή η υπερασπιστική γραμμή απορρίφθηκε από το δικαστήριο, το οποίο καταδίκασε τον Ναζί εγκληματία.

## Παραπομπές


## Εξωτερικοί σύνδεσμοι
* Bad Moves: Tu quoque, από τον Julian Baggini

Κατηγορία:Λατινικές φράσεις
Κατηγορία:Λογική πλάνη
Αμφιδρόμια

Στην αρχαιότητα **αμφιδρόμια** ονομαζόταν η μετά τον τοκετό τελετή του καθαρμού. Επειδή, τόσο η γέννηση όσο και ο θάνατος αποτελούσαν γεγονότα, που συνδέονταν κατά τις τότε αντιλήψεις με την ακαθαρσία, η οποία έπρεπε αμέσως να εξαλειφθεί. Έτσι, μετά το τοκετό εκτός της λεχώνας, του βρέφους και της μαίας έπρεπε να καθαρθούν και όλοι εκείνοι, που ήλθαν με αυτούς σε επαφή, καθώς μόνο τότε είχαν δικαίωμα να πλησιάσουν άλλους ανθρώπους.

Την πέμπτη ημέρα μετά τον τοκετό, αφού καθαρίζονταν και ο οίκος, τοποθετούσαν στην εξώθυρα στέφανο από κλάδο ελιάς, αν το βρέφος ήταν αγόρι ή μάλλινη ταινία κομψά δεμένη, αν ήταν κορίτσι, (*στέφανον εκφέρει* Ησύχιος). Κατόπιν, άρχιζε η τελετή του γενικού καθαρμού. Το βρέφος, πιθανώς στην αγκαλιά της τροφού, περιφέρονταν γρήγορα γύρω από την εστία της οικίας (εξ ου και η ονομασία «αμφιδρόμια»), την οποία παρακολουθούσαν εν πομπή και όλοι οι παρευρισκόμενοι συγγενείς. Μετά από αυτό, την 7η μέρα, γιορτάζονταν *αι εβδόμαι*, ή κατ' άλλους την 10η μέρα (*δεκάτην θύειν εστιάν* Ισαίος) ή *γενέθλια θύειν*, όπου και ονομάτιζαν το βρέφος. Στη συνέχεια ακολουθούσαν θυσίες και συμπόσια στα οποία συμμετείχαν οι συγγενείς και φίλοι της οικογένειας, όπου και πρόσφεραν διάφορα δώρα χωρίς να εξαιρούνται από την τελετή και οι δούλοι της οικίας.

Κατά τον Ησύχιο, το όνομα στο βρέφος δινόταν την ημέρα των αμφιδρομίων. Στις αναπαραστάσεις των αμφιδρομίων των αρχαίων καλλιτεχνών περιλαμβάνεται παρόμοια σχετικά με τη γέννηση του Διονύσου: μια μαινάδα και ένας σάτυρος κρατούν κάνιστρο, όπου αναπαύεται βρέφος, το οποίο φαίνεται να περιφέρουν με κινήσεις γρήγορες ή χορευτικές.

Κατηγορία:Αρχαίος βίος
Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Κατηγορία:Τελετές
ΚΟΑ

Το αρκτικόλεξο **ΚΟΑ** μπορεί να αναφέρεται:
* Στον Κυπριακό Οργανισμό Αθλητισμού,  ανώτατη αθλητική αρχή της Κυπριακής Δημοκρατίας.
* Στην Κρατική Ορχήστρα Αθηνών.
Εθνόσημο της Μολδαβίας

thumb|Το Εθνόσημο της Μολδαβίας
Το **[[εθνόσημο]] της [[Μολδαβία|Μολδαβίας]]** αποτελείται από έναν καλλιτεχνικά σχεδιασμένο αετό , ο οποίος κρατάει έναν σταυρό στο ράμφος του και ένα σκήπτρο με ένα κλαδί στα πόδια του. Βασίζεται στο Εθνόσημο της Ρουμανίας.

Το στήθος του αετού προστατεύεται από έναν θυρεό, ο οποίος φέρει τα παραδοσιακά σύμβολα της χώρας: ένα κεφάλι από βόνασο με τον ήλιο ανάμεσα στα κέρατά του. Περιέχει επίσης δύο ρόμβους, ένα λουλούδι με πέντε πέταλα και ένα φεγγάρι σε φάση ημισελήνου. Κάθε στοιχείο του θυρεού έχει ένα από τα τρία παραδοσιακά χρώματα: κόκκινο, κίτρινο, μπλε.

Το εθνόσημο απαντάται στο κέντρο της σημαίας της Μολδαβίας.

## Εξωτερικοί σύνδεσμοι

* Υπουργείο Άμυνας

Κατηγορία:Εθνικά σύμβολα της Μολδαβίας
Μολδαβία
Σημαία του Σουρινάμ

thumb|250px|right| Λόγος σημαίας: 2:3

Η **[[σημαία]] του [[Σουρινάμ]]** αποτελείται από πέντε οριζόντιες λωρίδες χρώματος πράσινου (στην κορυφή, διπλού πλάτους), άσπρου - κόκκινου (τετραπλού πάχους) και άσπρου- πράσινου (διπλού πλάτους). Μέσα στην κόκκινη λωρίδα βρίσκεται ένα μεγάλο κίτρινο αστέρι με πέντε ακτίνες.

## Συμβολισμός

Η σημαία υιοθετήθηκε την ημέρα της ανεξαρτησίας του Σουρινάμ, στις 25 Νοεμβρίου 1975. Το αστέρι συμβολίζει την ενότητα ανάμεσα σε όλες τις εθνοτικές ομάδες, ενώ η κόκκινη λωρίδα είναι για την πρόοδο και την αγάπη, η πράσινη για την ελπίδα και την ευφορία και οι λευκές λωρίδες αντιπροσωπεύουν την ειρήνη και τη δικαιοσύνη.

## Σημαία προ ανεξαρτησίας

thumb|left|Η σημαία της Ολλανδικής Γουιάνας: 1959-1975
Η σημαία που ήταν σε χρήση πριν από την ανεξαρτησία αποτελούνταν από πέντε χρωματιστά αστέρια, ενωμένα με μια έλλειψη. Τα αστέρια αυτά συμβόλιζαν τις σημάντικότερες εθνοτικές ομάδες που απαρτίζουν τον πληθυσμό του Σουρινάμ: τους αυτόχθονες Ινδοαμερικανούς, τους αποικιοκράτες Ευρωπαίους, τους Αφρικανούς που ήρθαν ως δούλοι για να εργαστούν στις φυτείες και τους Ινδουιστές, κατοίκους της Ιάβας και Κινέζους, οι οποίοι έφτασαν στη χώρα ως ανειδίκευτοι εργάτες προς αντικατάσταση των Αφρικανών. Οι τελευταίοι αποτίναξαν τη δουλεία και έφυγαν στο εσωτερικό της χώρας για να εργαστούν. Η έλλειψη συμβολίζει τις αρμονικές σχέσεις που διέπουν τις εθνοτικές ομάδες.

## Πηγές
* http://www.worldatlas.com/webimage/flags/countrys/samerica/suriname.htm - Συνοπτική περιγραφή.

Σουρινάμ
Κατηγορία:Εθνικά σύμβολα του Σουρινάμ